חופשי על הבר

חופשי על הבר (באנגלית: Cheers) היא קומדיית מצבים אמריקנית שרצה במשך 11 עונות, בשנים 1982–1993. התוכנית הופקה על ידי חברת ההפקות Charles/Burrows/Charles Productions בשיתוף רשת הטלוויזיה של סרטי פרמאונט עבור NBC ונוצרה על ידי ג'יימס בורוז, גלן צ'ארלס, ולס צ'ארלס. עלילת הסדרה מתרחשת בבר בשם Cheers (על שם הברכה המקובלת "לחיים") שבבוסטון, מסצ'וסטס, בו קבוצה של מקומיים נפגשים על מנת לשתות יחד, להירגע ולהתרועע. נעימת הנושא הנשמעת על רקע כתוביות הפתיחה של הסדרה, השיר Where Everybody Knows Your Name, מבוצע על ידי גארי פורטנוי, שכתב את השיר יחד עם ג'ודי הארט אנג'לו. שורת הפזמון המפורסמת - "המקום שבו כולם יודעים את שמך" - הפכה לכותרת המשנה ("טאג ליין") של התוכנית.

לאחר שידור הבכורה של הסדרה, ב-30 בספטמבר 1982, הסדרה כמעט ובוטלה במהלך העונה הראשונה שלה, מאחר שפרק הבכורה דורג במקום נמוך מאוד (מקום 74 מתוך 77 תוכניות). עם זאת, הסדרה הפכה בסופו של דבר לאחת מתוכניות הטלוויזיה האמריקאיות בעלות דירוג גבוה במדד נילסן, וזכתה להיכלל ברשימת עשר התוכניות הנצפות ביותר במשך 8 מתוך 11 עונות הסדרה, לרבות המקום הראשון באחת העונות. במשך רוב זמן השידור המקורי של הסדרה, היא שודרה בערוץ NBC ביום חמישי בלילה, בערב השידורים שמותג כ-"Must See TV". פרק סיום הסדרה, ששודר ב-20 במאי 1993, זכה לרייטינג גבוה במיוחד, ו-270 פרקי הסדרה שודרו בהצלחה רבה בסינדיקציה ברחבי העולם. כל 11 עונות הסדרה זכו למועמדות לפרס אמי בקטגוריית הסדרה הקומית הטובה ביותר; הסדרה זכתה ב-28 פרסי אמי, והגיעה לשיא של 117 מועמדויות. דמויותיהם של ניק ולורטה טורטלי (דן הדייה וג'ין קאסם בהתאמה), ושל פרייז'ר קריין (קלסי גראמר) המשיכו לסדרות ספין אוף משלהן - "הטורטלים" שרצה במשך 13 פרקים בלבד, ו"פרייז'ר" - שרצה במשך 11 עונות, בשנים 1993–2004, וחודשה ב-2023. שתי סדרות הספינאוף כללו הופעות אורח של שחקנים רבים מסדרת-האם, ששבו לגלם את דמויותיהן המוכרות.

==עלילה==
העלילה מתרחשת כולה בתוך פאב שכונתי בעיר בוסטון, שנקרא צ'ירס (המקביל באנגלית ל"לחיים"). הסדרה סובבת סביב האנשים הקבועים שפוקדים את הבר מדי יום והעובדים במקום. כמעט כל הפרקים התנהלו בחדר הראשי של הפאב, ולעיתים רחוקות העלילה התרחקה מחוץ לפאב עצמו. העונות הראשונות סבבו בעיקר סביב הניסיונות של סאם (טד דנסון) לחזר אחרי נשים שונות ובעיקר אחרי הברמנית הצעירה והחדשה דיאן (שלי לונג). עם התפתחות הסדרה, ניסה סאם להתמקד באישה אחת בכל זמן; והפוקוס, שהיה מופנה על הדמות סאם, התחיל גם לנדוד לקשת סיפורים על דמויות אחרות בפאב.

==סקירה==

==פרסים==
הסדרה זכתה להצלחה רבה וזכתה ב-28 פרסי אמי מתוך 117 מועמדויות. בנוסף, זכתה הסדרה ב-6 פרסי גלובוס הזהב מתוך 31 מועמדויות, ונחשבת עד היום לאחת מסדרות הסיטקום האמריקנית הארוכות ביותר בהיסטוריה. 

== סדרת המשך ==
לאחר סיומה של הסדרה "חופשי על הבר", החלה סדרת בת מצליחה ומוערכת לא פחות - "פרייז'ר", שהתמקדה בדוקטור פרייז'ר קריין, שמארח את אביו בביתו ומנסה להתרגל לחייו כמבוגר עם אביו, ובסדרה מתגלה דמותו של דוקטור ניילס, אחיו הקטן של פרייז'ר שמזדהה עם דמותו של פרייז'ר בכמה וכמה דרכים. הסדרה זכתה ב-37 פרסי אמי ונחשבת לאחת מסדרות הסיטקום המצליחות ביותר בכל הזמנים.

==שחקנים ודמויות==
* סאם מאלון (טד דנסון): הבעלים של הפאב. סאם היה שחקן בייסבול בקבוצת הרד סוקס. אך התמכרותו לאלכוהול הביאה למפלתו. סאם כאלכוהוליסט משתקם החליט לקנות פאב ולנהל אותו. הוא התאהב בדיאן ויצא איתה למשך תקופה קצרה ואף התאהבו, אבל אחרי שהיא עזבה הוא התחיל לחבב את רבקה המחליפה של דיאן אבל פחות.
* דיאן צ'יימברס (שלי לונג): מלצרית. דיאן בילתה את רוב זמנה בפאב. את עיקר התנהגותה אפשר לסכם כמתנשאת. היא לא הייתה דמות חביבה בפאב. במיוחד לא בעיני קרלה. בתום העונה השישית עזבה שלי לונג את הסדרה והוחלפה בקירסטי אלי בדמותה של רבקה האו.
* וודי בויד (וודי הרלסון): ברמן. וודי הגיע לסדרה רק בעונה הרביעית, אך היה מיד לאחת הדמויות המזוהות ביותר עם הסדרה. בעיקר בגלל ההומור המוזר והבדיחות הסתומות. דמותו נוספה לסדרה לאחר מותו של השחקן ניקולאס קולאסנטו, אשר גילם את ארני "המאמן" פנטוסו בשלוש העונות הראשונות.
* קרלה טורטלי (ריאה פרלמן): מלצרית. קרלה היא מלצרית בעלת מזג רע במיוחד, תמיד רוטנת ומקטרת. הייתה נשואה פעמיים ואם לשמונה ילדים.
* רבקה האו (קירסטי אלי): לאחר שדיאן עזבה וסאם נעלם, בראשית העונה השביעית תאגיד החליט לרכוש את הפאב ומינה מטעמו את רבקה כמנהלת בפועל. כאשר סאם מצליח להחזיר את הפאב לרשותו רבקה מפוטרת מהתאגיד, אך סאם מעסיק אותה כ"חתיכה מועסקת".
* פרייז'ר קריין (קלסי גראמר): פרייז'ר הגיע לתוכנית בראשית עונתה השלישית בתור החבר הפסיכולוג של דיאן. ולאחר מכן הם אף התארסו. אך לאחר שדיאן עזבה פרייז'ר המשיך לפקוד את הבר ואף התחתן עם לילית, לקוחה קבועה אחרת בפאב. לימים פרייז'ר היה לדמות הראשית בסדרת הבת המצליחה "פרייז'ר".
* נורם פיטרסון (ג'ורג' וונדט): הלקוח המפורסם והאהוב ביותר בפאב. כאשר הוא נכנס לפאב כל הפאב היה קורא "נורם!". נורם בתחילת התוכנית היה רואה חשבון אך בסוף הסדרה הוא צבע, אך חוזר לתפקידו המקורי בפרק האחרון בזכות וודי.
* קליף קלייבן (ג'ון רצנברגר): קליף, חברו הקרוב של נורם, גם הוא דמות קבועה בפאב. הוא הלוזר הנצחי ללא שום הצלחות עם נשים ותקוע באותה עבודה כבר עשרות שנים. הוא הדוור השכונתי.
* ארני "המאמן" פנטוסו (ניקולאס קולאסנטו): מאמנו לשעבר של סאם מאלון ב"רד סוקס" ועוזר ברמן בפאב. היה דמות קבועה בשלוש העונות הראשונות של הסדרה. שכחן ובעל תפיסה איטית, אך אדיב ואכפתי. בפברואר 1985 נפטר השחקן ניקולאס קולסנטו, אשר גילם את "המאמן", מה שהוביל למספר שינויים בצילומים ובסדר שידור פרקי העונה השלישית, וכן למחוות שונות לדמות ולשחקן במספר פרקים. דמותו של וודי בויד (הרלסון) נוספה לסדרה החל מהעונה הרביעית כמחליפו של "המאמן".
* לילית סטרנין (ביבי ניווירת'): הפסיכולוגית היהודייה ובת זוגו של פרייז'ר קריין, המרבה לבקר בפאב של סאם, הצטרפה לסדרה בעונתה הרביעית והפכה לחברת צוות קבועה ומשמעותית עד לעונה האחרונה.

{| class="wikitable sortable" width="100%" style="font-size: 86%"
|-
! rowspan="2"|שם הדמות
!! rowspan="2"|שחקן / שחקנית
!! rowspan="2"|תפקיד בבר
!! rowspan="2"|מקצוע
!! colspan="11"|עונות
!! rowspan="2"|פרקים
|-
! style="width:5%;"|1
! style="width:5%;"|2
! style="width:5%;"|3
! style="width:5%;"|4
! style="width:5%;"|5
! style="width:5%;"|6
! style="width:5%;"|7
! style="width:5%;"|8
! style="width:5%;"|9
! style="width:5%;"|10
! style="width:5%;"|11
|-
| סאם מאלון
| טד דנסון
| style="white-space:nowrap;"|בעלים, ברמן
| שחקן בייסבול לשעבר
| colspan="11" style="background:#dfd; text-align:center;"| ראשי || 271

|-
| דיאן צ'יימברס
| שלי לונג
| מלצרית
| סטודנטית, סופרת
| colspan="5" style="background:#dfd; text-align:center;"| ראשי || style="background:#fff;" colspan="5"| || style="background:#fdd; text-align:center;"| אורח|| 124
|-
| style="white-space:nowrap;"| ארני "המאמן" פנטוסו
| style="white-space:nowrap;"| ניקולאס קולאסנטו
| ברמן
| שחקן ומאמן בייסבול לשעבר
| colspan="3" style="background:#dfd; text-align:center;"| ראשי || colspan="8" style="background:#fff;"| || 71
|-
| קרלה טורטלי
| ריאה פרלמן
| מלצרית
| אמא, גרושה
| colspan="11" style="background:#dfd; text-align:center;"| ראשי || 271
|-
| נורם פיטרסון
| ג'ורג' וונדט
| rowspan="3" | לקוח
| style="white-space:nowrap;"|מנהל חשבונות; צבע; מעצב פנים
| colspan="11" style="background:#dfd; text-align:center;"| ראשי || 271
|-
| קליף קלייבן
| ג'ון רצנברגר
| דוור
| style="background:#ececec; text-align:center;"| חוזר || colspan="10" style="background:#dfd; text-align:center;"| ראשי|| 271
|-
| פרייז'ר קריין
| קלסי גראמר
| פסיכיאטר
| colspan="2" style="background:#fff;"| || colspan="2" style="background:#ececec; text-align:center;"| חוזר || colspan="7" style="background:#dfd; text-align:center;"| ראשי|| 204
|-
| וודי בויד
| וודי הרלסון
| style="white-space:nowrap;"|עוזר ברמן
| שחקן; פוליטיקאי
| colspan="3" style="background:#fff;"| || colspan="8" style="background:#dfd; text-align:center;"| ראשי|| 201
|-
| לילית סטרנין
| ביבי ניווירת'
| לקוחה
| פסיכיאטרית
| colspan="3" style="background:#fff;"| || style="background:#fdd; text-align:center;"| אורח || colspan="5" style="background:#ececec; text-align:center;"| חוזר || colspan="2" style="background:#dfd; text-align:center;"| ראשי || 81
|-
| רבקה האו
| קירסטי אלי
| אשת עסקים
| מפקחת
| colspan="5" style="background:#fff;"| || colspan="6" style="background:#dfd; text-align:center;"| ראשי|| 149
|}

==קישורים חיצוניים==

* 

* 

==הערות שוליים==

קטגוריה:קומדיות מצבים אמריקאיות
קטגוריה:זוכי פרס גלובוס הזהב: סדרות
קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:תוכניות טלוויזיה שמתרחשות בבוסטון
קטגוריה:זוכי אמי בפריים טיים: תוכניות: בימוי קומדיה
קטגוריה:זוכי אמי בפריים טיים: קומדיה
קטגוריה:זוכי אמי בפריים טיים: תוכניות: תסריט לקומדיה
קטגוריה:NBC: סדרות טלוויזיה
קטגוריה:אולפני CBS: תוכניות וסדרות